Դեննիս Մեն

Դեննիս Մեն (, ), ռումինացի պրոֆեսիոնալ ֆուտբոլիստ, ով  խաղում է «Ստյաուա Բուխարեստ» ակումբում որպես հարձակվող կիսապաշտպան կամ հարձակվող։ Մեծահասակների մակարդակում Մենն իր կարիերան սկսել է ՈՒՏԱ ակումբում, իսկ 2016 թվականի սեպտեմբերին՝ 18 տարեկան հասակում, պայմանագիր է ստորագրել «Ստյաուայի» հետ։ Միջազգային մակարդակում հանդես է եկել Ռումինիայի մինչ 19 և մինչև 21 տարեկանների հավաքականներում, իսկ 2018 թվականի մարտին կատարել է իր նորամուտը ազգային հավաքականում։

Ակումբային կարիերա

Վաղ տարիներ / ՈՒՏԱ Արադ
2010 թվականին, «Ատլետիկո Արադում» խաղալու ժամանակ, Մենը մեկնել է Անգլիա և փորձաշրջան անցել «Մանչեսթեր Սիթիի» կազմում. նա երիտասարդական թիմի կազմում մասնակցել է «Նոթինգհեմ Ֆորեստի» դեմ խաղին։ Սակայն Մենը վերադարձել է հայրենի երկիր և հետագայում միացել է «ՈՒՏԱ Արադին»։

Մենը ՈՒՏԱ-ի ակադեմիայից հեռացել է 2015 թվականի ամռանը՝ 17 տարեկանում, իսկ օգոստոսի 29-ին կատարել է իր նորամուտը մեծահասակների մակարդակում՝ մասնակցելով Ռումինիայի երկրորդ լիգայի շրջանակներում անցկացված «Գազ Մեթան» ակումբի դեմ խաղին, որում իր թիմը պարտվել է 1։2 հաշվով։ Ակումբի կազմում իր առաջին գոլը նա հեղինակել է հոկտեմբերի 25-ին կայացած «Բիհոր Օրադեայի» դեմ արտագնա խաղում, որում իր թիմը հաղթել է 4:0 հաշվով։

Ստյաուա 
2016 թվականի սեպտեմբերի 6-ին Մենը տեղափոխվել է «Ստյաուա Բուխարեստ» (տեղափոխման վճարը չի հրապարակվել) մեկ տարով և հինգ տարի երկարաձգելու պայմանով, որը կարող էր ակտիվացվել մրցաշրջանի ավարտին։ Նրա վաճառքը ակումբից կազմել 50 միլիոն եվրո։

«Կարմրակապույտների» կազմում Մենն իր նորամուտը կատարել է 2016 թվականի հոկտեմբերի 2-ին՝ «ԿՍ Ունիվերսիտատյա» ակումբի հետ հանդիպամն առաջին խաղակեսում փոխարինելով վնասվածք ստացած Ֆլորին Տանասեին. հանդիպման 66-րդ րոպեին նա ինքնակամ դուրս է եկել խաղից և նրան փոխարինել է Օվիդիու Պոպեսկուն, իսկ իր թիմն արդյունքում հաղթել է 2։1 հաշվով։ Ավելի ուշ այդ ամսվա ընթացքում նա խփել է իր առաջինգոլը «Ստյաուայի» կազմում և Առաջին լիգայում՝ գրավելով հակառակորդի դարպասը «ԿՍՄ Պոլիտեխնիկա Յասի» ակումբի դեմ խաղում, որում իր թիմը հաղթել է 2։ 0 հաշվով։

2017 թվականի հուլիսի 16-ին Մենը մասնակցել է «Վոլունտարիի» դեմ հաղթական խաղին։ Եվրոպական մակարդակում առաջին անգամ հանդես է եկել օգոստոսի 2-ին՝ Չեմպիոնների լիգայի որակավորման 3-րդ փուլում մասնակցելով «Վիկտորիա Պլզենի» դեմ արտագնա խաղին, որում իր թիմը հաղթել է 4։1 հաշվով։ Լուրեր են տարածվել, թե Մենի տրանսֆերի համար բուլղարական «Լուդոգորեց» ակումբն առաջարկել է 5 մլն եվրո, իսկ հոկտեմբերի 25-ին Մենը խփել է երկու գոլ և կատարել երկու գոլային փոխանցում Ռումինիայի գավաթի խաղարկության շրջանակներում անցկացված «Սանատատեա Կլուժ» ակումբի դեմ խաղում, որում նրա թիմը հաղթել է 6։1 հաշվով։ Դեկտեմբերի 17-ին Մենը բացել է հաշիվը «Վիտորուլ Կոնստանցա» ակումբի դեմ խաղում, որն ավարտվել է 2:0 հաշվով։

2018 թվականի հունվարին նա ՈՒԵՖԱ-ի կողմից ընդգրկվել է լավագույն 50 երիտասարդ ֆուտբոլիստներ ցանկում։ Փետրվարի 18-ի խփել է իր թիմի առաջին գոլը «Դինամո Բուխարեսի» դեմ խաղում, որն ավարտվել է 2:2 հաշվով։

Միջազգային կարիերա
Մենը հրավիրվել է Ռումինիայի մինչև 21 տարեկանների հավաքական, որի կազմում իր նորամուտը կատարել է 2017 թվականի սեպտեմբերի 1-ին կայացած Բոսնիա և Հերցեգովինայի թիմի դեմ խաղում, որում իր թիմը հաղթել է 3։1 հաշվով։

Ռումինիայի ազգային հավաքականի գլխավոր մարզիչ Կոսմին Կոնտրան Մենին առաջին անգամ հավիրել է հավաքական՝ 2018 թվականի մարտին Իսրայելի և Շվեդիայի հետ ընկերական խաղերին մասնակցելու համար։ Հավաքականում իր նորամուտը նա կատարել է վերջինի հետ խաղում՝ հանդիպման 87-րդ րոպեին փոխարինելով Նիկոլաե Ստանչուին, իսկ նրա թիմը հաղթել է 1։0 հաշվով Stadionul Ion Oblemenco-ում։

Անձնական կյանք
Մենի հայրը` Քրիստիանը, ֆուտբոլային մարզիչ է։

Կարիերայի վիճակագրություն

Ակումբային

Միջազգային

Ծանոթագրություններ

Արտաքին հղումներ
 Դեննիս Մենի էջը RomanianSoccer.ro կայքում
 Դեննիս Մենի էջը  StatisticsFootball.com կայքում
 
 

Ռումինացի ֆուտբոլիստներ
Ռումինիայի հավաքականի ֆուտբոլիստներ
Ֆուտբոլի կիսապաշտպաններ
Ֆուտբոլի հարձակվողներ